Els CDR detinguts volien, com Torra el 2011, que vingués l’exèrcit | La Valira
Inici El Triangle Els CDR detinguts volien, com Torra el 2011, que vingués l’exèrcit
Els CDR detinguts volien, com Torra el 2011, que vingués l’exèrcit
Els membres de CDR detinguts i acusats de terrorisme en el marc de l’operació Judes expressen en una de les converses intervingudes per la Guàrdia Civil que seria “una victòria” que Espanya hagués de desplegar l’exèrcit per desallotjar una eventual ocupació de l’aeroport de Barcelona-El Prat amb 10.000 persones, revela El Confidencial.
Segons aquest diari digital, una conversa entre dos dels detinguts que va tenir lloc el 19 de setembre, quatre dies abans de les detencions, posa de manifest que calculaven que amb 10.000 persones concentrades a l’aeroport els Mossos d’Esquadra no actuarien i que, en aquest escenari, “han de cridar l’exèrcit”. “Seria el millor”, “seria una victòria l’exèrcit aquí”, comentaven, “i que ens desallotgi l’exèrcit”, especificava un dels CDR, perquè “seria com un altre 1 d’octubre“.
La interpretació positiva d’una eventual intervenció de l’exèrcit, pels suposats efectes propagandístics que podria tenir per a la causa independentista, és un càlcul que els CDR detinguts tenen en comú amb el que va expressar l’actual president de la Generalitat, Quim Torra, en una entrevista concedida el 2011. Aleshores president de l’entitat Sobirania i Justícia, Torra va respondre que “si Espanya s’equivoca i ens envia els tancs guanyarem molt”. “Tant de bo ens els enviïn perquè podrem guanyar alguna simpatia”, va afegir.
Moc a Paluzie
Les comunicacions revelades per El Confidencial i les declaracions en seu judicial, d’altra banda, assenyalen que els detinguts tenien contactes no només amb altres efectius de CDR, sinó amb Presidència de la Generalitat, i que estaven al cas dels plans del Tsunami Democràtic i consideraven important coordinar-se amb les ocupacions d’espais públics de la iniciativa Pícnic per la República.
Pel que fa a l’Assemblea Nacional Catalana (ANC), entitat de mobilització fonamental del procés, els detinguts consideraven que no era fiable i acusaven la seva presidenta, Elisenda Paluzie, d’haver-los dit “sí, sí, sí, i després ens l’ha clavat per darrere”, ja que segons un dels CDR, l’ANC vol quedar com a responsable de les mobilitzacions.
A més, El Confidencial assegura que un dels detinguts va llançar a les escombraries una nota, que la Guàrdia Civil compara amb comunicats reivindicatius de grups terroristes com ETA i Terra Lliure, on expressa: “Només ens estimarem si fem les nostres coses per nosaltres. Hi haurà gent que les acceptarà, acceptarà els nostres actes i serem valorats i estimats pels mateixos, o no. Dependrà dels judicis de valor de cada individu o col·lectiu. Mai hauríem de fer les coses per agradar, farem les coses segons el nostre criteri, valors ètics i la nostra estima”.
Article anteriorEl Regne Unit recula i ja no considera “desproporcionada” l’euroordre contra Clara Ponsatí
Article següentEquipaments especials a la RN 20 entre d’Ax-les-Thermes i Andorra i CG2 a partir de Canillo
Mas, ‘rehabilitat’, es deixa estimar
El PS lamenta l’inici d’expedients a tres funcionaris de la presó sense esperar l’auditoria
Detinguts dos joves a Vielha per trencar retrovisors i bolcar contenidors
Es segueixen incomplint els horaris de bus del Pas de la Casa a Andorra la Vella